บาทเปิด 32.84 บาทต่อดอลลาร์
เงินบาทเปิดตลาด 32.84 บาทต่อดอลลาร์ มองกรอบวันนี้ 32.80-32.90 ตลาดยังรอความชัดเจนปัญหาสงครามการค้าสหรัฐฯ-จีน
11 ก.ย. 2561

เงินบาทเปิดตลาด 32.84 บาทต่อดอลลาร์ มองกรอบวันนี้ 32.80-32.90 ตลาดยังรอความชัดเจนปัญหาสงครามการค้าสหรัฐฯ-จีน
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 32.84 บาท/ดอลลาร์ จากเย็นวานนี้ที่ปิดตลาดที่ระดับ 32.85 บาท/ดอลลาร์
"เมื่อคืนมีข่าวดีทางฝั่งยูโรและปอนด์ คือตลาดตราสารหนี้ของอิตาลีปรับตัวดีขึ้นหลังคลายกังวลเรื่องหนี้ของอิตาลี ประกอบกับปัจจัยหนุนจากความหวังว่าอังกฤษจะสามารถบรรลุข้อตกลงกับสหภาพยุโรป (EU) เกี่ยวกับการแยกตัวออกจาก EU (Brexit) ภายใน 6-8 สัปดาห์นี้ส่งผลให้ยูโรและปอนด์ปรับขึ้นมาบ้าง"นักบริหารเงิน กล่าว
อย่างไรก็ตาม ตลาดยังคงกังวลข้อพิพาททางการค้าระหว่างสหรัฐฯและจีนต่อไป